《桂枝香·熊烈妇》
清代·魏元戴

红羊换劫。有慷慨殉名，天与愁绝。谁识丹青一例，苦争巾帼。

清门薄祚怜夫婿，叹更番、断魂摇曳。镜鸾空掩，余生未了，寸肠千结。

二十载鸳鸯比翼。竟地下相从，未许头白。嬴得秋原引重，西风断碣。

草间愧杀须眉活，信何人、心许君国。悲凉最是，汉家中垒，分付词客。

作者简介：1867-1929，南昌县人。光绪二十九年进士，考功郎。